Theodorus to Apollonius
Material: papyrus
Place: Oxyrhynchites
Categories: Brief
Theodoros an Apollonios
Handwerker (Holz)
κυρίῳ μου πατρὶ Ἀπολλωνίῳ 
Θεόδωρος χαίρειν. 
ἐπέστιλάς μοι ὡς περὶ τῶν τεκτό
νων. καὶ ἀπόντος σου πολλάκις 
τέκτονες μετεπέμφθησαν καὶ 
ἐργάται καὶ ἕτερα πράγματα, καὶ ᾐ
δέσθησαν οἱ συνάρχοντες ἡμῶν 
τὴν ἀπουσίαν σου. μή πού γε σοῦ ἐπιδη
μοῦντος οὐκ ἄν τις τολμήσαι ὀνο
μάσαι τινα τῶν διαφερόντων 
ἡμῖν. θάρσει οὖν, πατήρ, περὶ τού
του. ἐπʼ ὀνομάτων γὰρ ἠθέλησεν 
Σαραπίων ὁ ἐπίτροπος τριά
κοντα  τέκτονας ἀποσταλῆναι 
ἐπὶ τὸν Τραϊανὸν ποταμόν, ἑσ
πέρας δὲ ἐπεδήμησαι ἡμῖ 
Διόσκορος καὶ οὐκ ἴσχυσα διὰ 
τὴν αἰτίαν τῆς ὥρας τὰ ὀνόμα
τα αὐτῶν ἐκλαβεῖν καὶ ἐπιστῖ
λαί σοι. αὔριον οὖν ἐπιστέλλω 
σοι καὶ τὰ ὀνόματα τῶν μετα
πεμφθέντων. ἤκουσα οὖν ὅτι 
τὰ συνήθη πάσχεις καὶ διὰ τὴν 
αἰτίαν ταύτην παρʼ ἐμαυτῷ με
μένηκα τὴν σήμερον. σὺν θεῷ 
δὲ κἀγὼ σοι καταλήμψομαι τῆς 
ὑγίας σου ἕνεκεν. ἐρρῶσθαί σε εὔχο
μαι.
ἀπέστιλά σοι οὖν καὶ τὰ ἀποσταλέντα μοι ἀπὸ πόλεως ὑπὸ Εὐδαίμονος γράμματα, 
 καὶ τὰ βιβλία ἅπερ ἠθέλησας κατὰ τοῦ Σαρμάτου δοθῆναι δέδωκα.
κυρίῳ μου πατρὶ Ἀπολλωνίωι  Θεόδωρος. 
 ουερε.θ 
 <gap/>